હાલ આ એલ.ઇ.ડી.માં એકતા યાત્રાનો ભરપૂર પ્રચાર થાય છે અને સાથે વચ્ચે કોઇ સ્લોટ પડે તેમ પ્રદ્યુમનપાર્ક ઝૂના પ્રચાર-પ્રસાર માટે શોર્ટ ફિલ્મ પણ રજૂ કરવામાં આવે છે. ઝૂના વન્ય પ્રાણીઓની સૃષ્ટિ, પક્ષીઓનો કિલકિલાટ, ઇલેક્ટ્રિક કારમાં સહેલાણીઓનો વિહાર, ઝૂની ગ્રીનરી, પ્રાકૃતિક વાતાવરણ સહિતના દૃશ્યો આ શોર્ટ ફિલ્મમાં મૂકવામાં આવ્યા છે. સાથે સાવજની મેટિંગ એટલે કે કુદરતી પ્રક્રિયાને પણ સિક્વન્સમાં મુકવામાં આવી છે. આવા દૃશ્યો જાહેરમાં મુકવાથી સપરિવાર નીકળનાર સૌ કોઇને ક્ષોભમાં મુકાવવું પડે છે તેવો વિવાદ જાગ્યો છે. સાવજ પ્રજનનક્રિયા કરતા હોય તે લાઇવ સ્વરૂપે અહીં વીડિયો મુકાયો છે. જો કે પ્રાણીઓમાં આ ક્રિયા કુદરતી છે. આમ છતાં જાહેરમાં આવા ક્ષોભજનક દૃશ્યો અને એ પણ વીડિયો સ્વરૂપે ન મુકાવા જોઇએ તેવું એક વર્ગ માને છે. તેનાથી બાળકોના માનસ પર ખરાબ અસર પડે છે તેવી લાગણી પણ વ્યક્ત થઇ રહી છે.